The Good German

The Good German er en amerikansk krigsfilm fra 2006, regissert av Steven Soderbergh. Den er basert på boka Den gode tysker av Joseph Kanon fra 2001. George Clooney, Cate Blanchett og Tobey Maguire spiller hovedrollene i filmen.

 Handling 
Sensommeren 1945 er verdens oppmerksomhet rettet mot Potsdam utenfor Berlin. Der er lederne for de mektigste allierte seierherrene samlet for å diskutere Tysklands fremtid. I skyggen av konferansen opplever den amerikanske korporalen Patrick Tully (Tobey Maguire) sin beste periode i livet. Det moralske vakuum i etterkrigstidens Berlin er frigjørende for Tully. Hans to lidenskaper er svartebørshandel og sengekos med prostituerte Lena Brandt.

Så dukker Jake Geismer (George Clooney) opp, og Tullys bekvemme skyggetilværelse blir forstyrret. Geismer er en korrespondent som skal dekke Potsdamkonferansen, og Tully er tildelt rollen som sjåføren hans. Snart viser det seg at Geismer og Brandt var kjærester før krigen. Denne trekantkoblingen kan ikke være tilfeldig. Forbindelsen til stormaktenes drøftelser blir snart farlig tydelig.

 Medvirkende 
 George Clooney som Captain Jacob «Jake» Geismar
 Cate Blanchett som Lena Brandt
 Tobey Maguire som Corporal Patrick Tully
 Beau Bridges som Colonel Muller
 Tony Curran som Danny
 Leland Orser som Captain Bernie Teitel
 Jack Thompson som Congressman Breimer
 Robin Weigert som Hannelore
 Ravil Isyanov som General Sikorsky
 Dave Power som Lieutenant Hasso Schaeffer
 Christian Oliver som Emil Brandt

 Eksterne lenker 


Kategori:Filmer fra 2006
Kategori:Krigsfilmer fra USA
Kategori:Dramafilmer fra USA
Kategori:Engelskspråklige filmer
Kategori:Sort-hvitt-filmer
Kategori:Filmer om den kalde krigen